jkorsvik/nowiki_second_scrape_merged huggingface dataset:
Brian McDermott

Brian James McDermott (født 8. april 1961 i Slough) er en engelsk fotballtrener og tidligere fotballspiller.


== Spillerkarriere ==
McDermott kom til Arsenal FC som læregutt i 1977. Etter at han forlot Arsenal i 1984 fortsatte han med å spille for Fulham FC og IFK Norrköping på utlån. Han gikk deretter til Oxford United, hvor han også var på utlån til Huddersfield Town FC. Deretter fortsatte karrieren hos Cardiff City FC, Exeter City FC og Yeovil Town FC i det som kom til å bli en 14-årig lang spillerkarriere. I IFK Norrköping ble han blant annet utnevnt til årets spiller i Sverige i 1984. Han avsluttet sin karriere med å spille for Slough Town FC i 1995. 


== Trenerkarriere ==
Den påfølgende sesongen fra 1996 ble han leder for Slough Town FC hvor han hadde et svært vellykket opphold. Etter å ha ledet Woking fra 1998 til 2000 ble McDermott sjefsspeider for Reading FC i 2000. Han jobbet seg oppover i klubben, og overtok som manager i 2009. I sin første sesong ledet han Reading til kvartfinalen i FA-cupen for første gang på 83 år, en vei som inkluderte å slå ut Liverpool FC på Anfield. Den påfølgende sesongen gjentok han bragden, denne gangen med en borteseier over Liverpools byrivaler Everton FC.
I Football League Championship 2010–2011 fikk the Royals en dårlig start, men endte til slutt på en femteplass og sikret seg en plass i play-off. Etter en målløs kamp på Madejski Stadium, scoret Shane Long to ganger i en 3–0-seier i Cardiff. Dette ga Reading en tur til Wembley Stadium i playoff-finalen, der klubben tapte 4–2 for Swansea City AFC, som var ledet av hans gamle kollega Brendan Rodgers. Den 17. april 2012 ledet McDermott Reading til Premier League etter en 1–0 seier mot Nottingham Forest FC, hvor de hadde 15 seiere på de siste 17 kampene. Den 14. mai 2012 ble McDermott også kåret til årets trener i Championship.I mars 2013 fikk McDermott sparken i Reading etter en resultatmessig svak periode. 12. april 2013 ble han ansatt som ny manager i Leeds United. 31. mai 2014 ble ansettelsesforholdet avsluttet.


== Referanser ==


== Eksterne lenker ==
(en) Brian McDermott – Transfermarkt 
(en) Brian McDermott – Soccerbase.com (manager) 
(en) Brian McDermott – FootballDatabase.eu 
(en) Footballdatabase.eu – Player, Brian McDermott
Mikheyev–Smirnov–Wolfenstein-effekten

Mikhejev-Smirnov-Wolfenstein-effekten (ofte referert til som materieeffekten) er en partikkelfysisk prosess som kan få nøytrinooscillasjonen i materie til å endres. Arbeider i 1978 av den amerikanske fysikeren Lincoln Wolfenstein og i 1986 av de sovjetiske fysikerne Stanislav Mikhejev og Alexej Smirnov førte til en forståelse av denne effekten. Senere i 1986 ga Stephen Parke ved Fermilab den første fulle analysen av denne effekten.
Solsjøen

Solsjøen er en innsjø i Orkland kommune i Trøndelag. Den ligger 297 meter over havet og har tilsig fra Høydalsbekken og Mjovassbekken fra øst. Utløpet er mot vest gjennom elva Sola til Orkla.
Pilegrimsleden passerer vannet der den krysser over fra Orkdalen til Mellingseter og Skaun.


== Referanser ==
Drumtochty Castle

Drumtochty Castle er en krenelert herskapelig bygning reist i  neo-gotisk stil året 1812, beliggende omtrent tre kilometer nordvest av Auchenblae, Aberdeenshire, Skottland.  Dette slottet står i sørenden Drumtochty-skogen. Andre slott i Kincardineshire-området er Fasque House, Fetteresso Castle, Dunnottar Castle and Muchalls Castle.
Under 2. verdenskrig ble Drumtochty Castle kjøpt av norske myndigheter i eksil og brukt som kostskole for norske barn som var flyktninger fra den tyske okkupasjonen av Norge, bl.a. barna som ble evakuert fra Svalbard i 1941.


== Referanser ==
Peter Maxwell Davies

Peter Maxwell Davies (født 8. september 1934 i Manchester, død 14. mars 2016 i Sanday) var en britisk komponist og dirigent.
Davies studerte komposisjon ved Royal Northern College of Music i Manchester på 1950-tallet. Der dannet han, sammen med Harrison Birtwistle, Alexander Goehr, John Ogdon og Elgar Howarth, New Music Manchester Group, som organiserte framføringer av seriell musikk og annen samtidsmusikk. I 1981 ble han utnevnt til kommandør av Order of the British Empire. I 2004 ble han utnevnt til Master of the Queen’s Music.Davies dirigerte og jobbet med en rekke anerkjente orkestre, deriblant Det skotske kammerorkester, Boston Symphony Orchestra og Royal Philharmonic Orchestra.
Davies ble i nyttårslisten for 2014 utnevnt til medlem av Order of the Companions of Honour.


== Utvalgte verker ==
The Lighthouse (1979)
Caroline Mathilde (1991)
Job (1997)
Fiddler on the Shore (2009)
Kommilitonen! (2010)


== Referanser ==


== Eksterne lenker ==
(en) Peter Maxwell Davies – kategori av bilder, video eller lyd på Commons 
(en) Peter Maxwell Davies på Internet Movie Database 
(da) Peter Maxwell Davies på Filmdatabasen 
(en) Peter Maxwell Davies hos The Movie Database 
(en) Peter Maxwell Davies på Discogs 
(en) Peter Maxwell Davies på MusicBrainz 
(en) Peter Maxwell Davies på Spotify 
(en) Peter Maxwell Davies på Songkick 
(en) Peter Maxwell Davies på AllMusic
Hyojong av Joseon

Hyojong av Joseon (født 3. juli 1619, død 23. juni 1659) var den 17. konge av Kongedømmet Joseon.


== Kong Hyojongs fulle navn posthumt ==
Kong Hyojong Heumcheon Daldo Gwanggok Hongyeol Seonmun Jangmu Sinseong Hyeonin Myeongeui Jeongdeok den store av Korea
효종흠천달도광곡홍열선문장무신성현인명의정덕대왕
孝宗欽天達道光穀弘烈宣文章武神聖顯仁明義正德大王
Tåtten om Torstein Skjelk

Tåtten om Torstein Skjelk (nørrønt Þorsteins þáttr skelks; «Tåtten om Torstein den skjelvende») er en tått, en kort islendingesaga fra ca 1300.
Historien foregår i Norge i Olav Tryggvasons regjeringstid ca år 995-1000 og handler om Torstein Torkelsson og hans møte med en draug eller et spøkelse mens han var i kongens tjeneste. Tåtten har blitt beskrevet som en «highly propagandist Christian tale»
som «shows how Olaf protects those who trust in him from the devil»En natt Torstein er ute på do blir han oppsøkt av et vesen fra dødsriket, som forteller ham om hvordan hedningene pines i dødsriket. Han forteller at det er forskjell på hvordan «gode hedninger» (som Sigurd Fåvnesbane) og forherdede hedninger (som Starkad) blir behandlet. Torstein ber om å få demonstrert angstskrikene til Starkad, og spøkelset roper stadig høyere. Til sist blir ropene så høye at kongen våkner og sørger for at det blir ringt med kirkeklokker; da forsvinner spøkelset. Torstein forteller dagen etter at han aldri var redd mens det sto på, men at det skalv (skelkr) i brystet hans under det verste skriket. Kongen gir da Torstein dette til oppnavn.
Tåtten er bare kjent fra Flateyjarbók, hvor den er skrevet sammen med Olav Tryggvasons saga fra Heimskringla til Den større saga om Olav Tryggvason. Den er oversatt til dansk to ganger, i 1827 og i 1986; til nynorsk ved Jan Ragnar Hagland i fembindsverket Islendingesagaene, 2014.


== Referanser ==
Skjeggstadvatnet

Skjeggstadvatnet er en innsjø i Melhus kommune i Trøndelag. Den ligger 187 meter over havet, mellom Ånøya i vest og Benna i øst. Den nordøstlige delen kalles «Ramsjøen». Vatnet har tilsig fra Toskbekken i sør, og har utløp i nord via Kvernbekken, som renner ned til Ånøya.


== Referanser ==
Altair BASIC

Altair BASIC er et programmeringsspråk grunnlagt av Bill Gates og Paul Allen. Språket er inspirert av programmeringsspråket BASIC. Altair BASIC var laget for minidatamaskinen Altair 8800.


== Referanser ==
FNs organisasjon for industriell utvikling

FNs organisasjon for industriell utvikling (engelsk: United Nations Industrial Development Organization, UNIDO) er en særorganisasjon tilknyttet De forente nasjoner som har i oppdrag å fremme industriutvikling og derigjennom bekjempe fattigdom og øke velstanden i utviklingsland og i land med overgangsøkonomi. Den ble grunnlagt i 1966.Organisasjonens øverste organ er generalkonferansen, som møtes hver annet år. Den har et styre bestående av representanter for 53 medlemsland. UNIDO ledes av en generaldirektør, som velges for fire år av gangen av generalkonferansen.UNIDO har hovedkvarter i Wien i Østerrike. Organisasjonen har representasjonskontorer i Brussel, Genève og New York, tolv regionkontorer og seksten landkontorer. 


== Referanser ==


== Eksterne lenker ==
UNIDO, organisasjonens nettsted
John Ogdon

John Andrew Howard Ogdon (født 27. januar 1937 i Mansfield Woodhouse i Nottinghamshire, død 1. august 1989 i London) var en engelsk pianist og komponist.
Ogdon begynte å studere komposisjon ved Royal Northern College of Music i Manchester i 1953. I kompaniskap med Harrison Birtwistle, Peter Maxwell Davies, Alexander Goehr og Elgar Howarth var han der med på å etablere New Music Manchester Group, som organiserte framføringer av seriell musikk og annen samtidsmusikk. Nettverket gjenskapte «landskapet» i britisk musikk i det 20. århundre.Ogdon jobbet sammen med en rekke anerkjente orkestre, deriblant London Symphony Orchestra og Philharmonia Orchestra.


== Utvalgte verker ==
Dance Suite, for piano
Sonate for piano nr. 4 – «An American Sonata»
Sonatina, for piano


== Referanser ==


== Eksterne lenker ==
(en) John Ogdon på Internet Movie Database 
(en) John Ogdon på Discogs 
(en) John Ogdon på MusicBrainz 
(en) John Ogdon på AllMusic 
(en) johnogdon.org.uk The John Ogdon Foundation (fanzine)
Gaustadvatnet

Gaustadvatnet eller Gaustovatnet er en innsjø 164 meter over havet på Hølonda nær tettstedet Korsvegen i Melhus kommune, Trøndelag. Innsjøen ligger i skogsterreng med mye jordbruk og bebyggelse på vestsida. Innsjøen karakteriseres som kalkrik klarvannsjø. Den økologiske tilstanden er vurdert som «moderat» med tanke på vannkjemi, mens den er «god» når det gjelder bakterier.Vannet får tilsig fra Bøvra i vest, og fra flere mindre bekker i sør. Utløpet er i nordenden gjennom Eidåa til Ånøya.
Langs vestsida av vannet går fylkesvei 708 nordover fra Korsvegen til Melhus, og fylkesvei 696 sørover til Hølonda.


== Referanser ==


== Eksterne lenker ==
(en) Gaustadvatnet – kategori av bilder, video eller lyd på Commons 
NVE dybdekart
Central Saint Martins College of Arts and Design

Central Saint Martins College of Arts and Design (kjent som «Central Saint Martins» eller CSM) er en vitenskapelig høyskole under University of the Arts London. Skolen har rykte som en internasjonalt fremragende høyskole, og er en av verdens ledende kunst- og designinstitusjoner.Skolen tilbyr både grunnleggende, lavere og høyere grads undervisning. Hovedområder for studieprogrammene på CSM er fashion, tekstil, visuell kunst og grafikk, produkt- og industridesign, arkitektur og scenekunst (drama og scenedesign).


== Organisering ==
Central Saint Martins er inndelt i fem fakulteter. De fleste holder til i skolens nye store campus ved King's Cross, mens noen aktiviteter holder til i Clerkenwell (Back Hill campus) og Archway.
Fakulteter:

School of Art
School of Fashion & Textiles
School of Graphic & Industrial Design
Drama Centre London
Byam Shaw School of Art


== Historie ==
Central School of Art and Design (tidligere Central School of Arts and Crafts) ble etablert av Londons fylkeskommune i 1896 for å tilby spesialisert kunstutdannelse for arbeidere i kunstindustrivirksomheter. Skolen var tiltenkt en rolle som et senter for kunstutdannelse, hvor studenter kunne møte etablerte kunstnere og arbeidsgivere. Dette var en del av kunsthåndverksbevelselsen i Storbritannia (Arts and Crafts Movement) på slutten av 1800-tallet. The Royal Female School of Art, som hadde blitt etablert i 1842, ble slått sammen med the Central School of Art and Design i 1908. 
Saint Martins School of Art ble etablert i 1854 av bestyrelsen ved den kjente kirken St. Martin-in-the-Fields, med mål om at industriell utdannelse skulle bli utviklet og forenet med den generelle utdannelsen som kirkens skoler stod for. Kunstutdannelse ble sett på som en del av den industrielle utdannelsen av lærlinger. «St. Martins College» ble uavhengig av kirken i 1859, og godkjent av det fylkeskommunale tekniske utdannelsesrådet for London i 1894. Skolen ble etterhvert anerkjent som en av de fremste kunstskolene, hvor mange av tidens beste kunstnere ble utdannet.Central School of Art and Design og «St. Martins» ble slått sammen i 1989. Høsten 2011 ble de fleste av skolens mange lokaliteter slått sammen til et stort felles campus ved King's Cross nord i London sentrum.


== Kjente tidligere elever ==
Alumni med egne sider på norske Wikipedia: 


== CSM og populærkultur ==
Punkebandet Sex Pistols hadde sin første offentlige opptreden i St Martins College sine daværende lokaler i Charing Cross Road den 6. november 1975.Det engelske alternative rockebandet Pulp lanserte sangen «Common People» i 1995. Sangens tekst innledes med «She came from Greece she had a thirst for knowledge, // she studied sculpture at Saint Martin's College, // that's where I, // caught her eye.» Sangen er delvis inspirert av Pulp-vokalist Jarvis Cockers egne opplevelser som student ved CSM 1988-91.


== Referanser ==


== Eksterne lenker ==
Offisielt nettsted 
(en) Central Saint Martins College of Art and Design – kategori av bilder, video eller lyd på Commons 
Central Saint Martins College of Arts and Design
Verdens turismeorganisasjon

Verdens turismeorganisasjon (engelsk: World Tourism Organization, UNWTO, fransk: Organisation mondiale du tourisme, OMT) er en særorganisasjon tilknyttet De forente nasjoner som har i oppdrag å fremme bærekraftig reiseliv, særlig med tanke på utviklingsland. Den ble opprettet i 1974.Verdens turismeorganisasjon har 155 medlemsstater. I tillegg er sju selvstyrte områder og regioner assosierte medlemmer og to observatører (Den hellige stol og Palestina). Norge sluttet seg til organisasjonen i 2008.
Hovedkontoret ligger i Madrid i Spania.
I april 2022, under  Russlands invasjon av Ukraina, trakk Russland seg ut av UNWTO rett før UNWTO skulle stemme over om Russland skulle ekskluderes.


== Referanser ==


== Eksterne lenker ==
(ar) Offisielt nettsted 
(en) UNWTO – kategori av bilder, video eller lyd på Commons 
UNWTO, via FN-sambandet
Mie-teorien

Mie-teorien, Lorenz–Mie-teorien eller Lorenz–Mie–Debye-teorien, oppkalt etter den danske fysikeren Ludvig Lorenz, den tyske fysikeren Gustav Mie og den nederlandske fysikeren Peter Debye, beskriver lysspredningen fra en sfærisk partikkel i en plan bølge. Ludvig Lorenz og Gustav Mie var blant de første til å løse ligningene for det elektromagnetiske feltet rundt en sfærisk partikkel.
Lorenz brukte ikke Maxwells likninger under utledningen, men derimot sin egen utgave av den elektromagnetiske teorien. Til tross for dette ligger hans utgave av løsningen på spredningsproblemet tett opp mot de likningene som brukes i dag. Ved å løse Maxwells likninger for partikkelen og det omgivende mediet ved bruk av grensebetingelsene for grenseflaten mellom partikkel og medium fremkommer et uttrykk for det elektriske felt i fjernfeltet. Et generelt analytisk uttrykk for det lyset som spres av en partikkel med en gitt størrelse og brytningsindeksen i en gitt retning i forhold til det innfalne lyset, finnes ved hjelp av ligningene for det innfalne elektromagnetiske feltet, for det spredte feltet og for feltet inne i partikkelen. Er det ikke snakk om et plant innfallende felt, men for eksempel en fokusert laserstråle, skal den generelle Lorenz–Mie-teorien benyttes.
Det finnes to approksimasjoner til Lorenz–Mie-teorien. Den ene kalles Rayleigh-spredningen og gjelder for partikler med små diametere. Den andre er geometrisk optikk, som gjelder for større partikler. Ved Rayleigh-spredningen kan det elektromagnetiske feltet betraktes som en konstant over hele partikkelen. Den innfalne feltet danner en oscillerende dipol som sprer feltet i nesten alle retninger.


== Litteratur ==
Gustav Mie: Beiträge zur Optik trüber Medien, speziell kolloidaler Metallösungen. Annalen der Physik, Vierte Folge, Band 25, 1908, No. 3, 377-445.
Ludvig Lorenz: Lysbevaegelsen i og uden for en af plane Lysbolger belyst Kugle. Det Kongelige Danske Videnskabernes Selskabs Skrifter, 6. Raekke, 6. Bind, 1890, 1, 1-62.
Ludvig Lorenz: Sur la lumière réfléchie et réfractée par une sphère (surface) transparente. In: Œuvres scientifiques de L. Lorenz, revues et annotées par H. Valentiner. Tome Premier, Libraire Lehmann & Stage, Copenhague, 1898, p 403-529.
C. F. Bohren, D. R. Huffmann: Absorption and scattering of light by small particles. New York, Wiley-Interscience, 1983, ISBN 0-471-29340-7.
Thomas Wriedt: Mie theory 1908, on the mobile phone 2008. Journal of Quantitative Spectroscopy & Radiative Transfer 109 (2008), 1543–1548.
Det internasjonale fondet for jordbruksutvikling

Det internasjonale fondet for jordbruksutvikling (engelsk: International Fund for Agricultural Development, IFAD) er en særorganisasjon tilknyttet De forente nasjoner som har i oppdrag å bekjempe fattigdom på landsbygden i utviklingsland gjennom å yte lån og bevilgninger. Særorganisasjonen ble opprettet i 1977.
 IFAD har 168 medlemsstater. Hovedkontoret ligger i Roma i Italia.
Kanayo F. Nwanze fra Nigeria ble i 2009 valgt til leder i Det internasjonale fondet for jordbruksutvikling. Han ble gjenvalgt i 2013. I 2017 ble Gilbert F. Houngbo fra Togo valgt til IFADs sjette president. Han ble gjenvalgt februar 2021.


== Referanser ==


== Eksterne lenker ==
IFAD, via FN-sambandet.
IFAD, organisasjonens eget nettsted.
Sprint-NM på skøyter 2008

Sprint-NM på skøyter 2008 ble avholdt i Fosenhallen i Bjugn 5. og 6. januar 2008.
Junior-NM i Sprint for både damer og herrer ble også arrangert samme sted, samme helg. Teknisk arrangør var Sportsklubben Falken og Bjugn-Ørland Skøyteklubb.
Mesterskapet var først tildelt Spk Falken alene med arrangørsted Leangen kunstisbane, men i samråd med Norges Skøyteforbund ble det besluttet å flytte arrangementet til Fosenhallen samt å inkludere Bjugn-Ørland Skøyteklubb som medarrangør.


== Aktuelle rekorder ==


=== Mesterskapsrekorder ===


== Sammenlagt damer senior ==
f = med fall


== Sammenlagt herrer senior ==
MR = Mesterskapsrekord
f = med fall
dnf = did not finish = ikke fullført


== Sammenlagt damer junior ==


== Sammenlagt herrer junior ==
f = med fall
dnf = did not finish = ikke fullført


== Funksjonærer og delegerte ==
Overdommere var Svein Inge Strugstad (senior), Inge Berg (junior), assisterende overdommere var Are Strickert (senior) og Rune Wulvik (junior).
Startere var Marcel L. Vanberg (senior) og Vidar Lindstad (junior).
Teknisk delegert NSF: Tore B. Ramton


== Referanser ==


== Eksterne lenker ==
Uttak til NM sprint 2008 Arkivert 21. desember 2007 hos Wayback Machine.
Norges raskeste sprintere – Artikkel i skøytesport med bilde av de 4 mestere.Resultat-lenkerNorges Skøyteforbund – Resultatliste og Protokoll
(en) Sprint-NM på skøyter 2008, Senior damer – Resultatoversikt på SpeedSkatingNews.info.
(en) Sprint-NM på skøyter 2008, Senior herrer – Resultatoversikt på SpeedSkatingNews.info.
(en) Sprint-NM på skøyter 2008, Junior damer – Resultatoversikt på SpeedSkatingNews.info.
(en) Sprint-NM på skøyter 2008, Junior herrer – Resultatoversikt på SpeedSkatingNews.info.
(en) Resultater for Senior og Junior på SpeedskatingResults.com
Yeongjo av Joseon

Yeongjo av Joseon (født 13. september 1694 i Changdeokgungpalasset, Korea, død 5. mars 1776 i Gyeonghuigungpalasset, Korea) var den 21. konge av Kongedømmet Joseon.


== Kong Yeongjos fulle navn posthumt ==
Kong Yeongjo Jangsun Jihaeng Sundeok Yeongmo Uiryeol Jang-ui Hong-yun Gwang-in Donhui Checheon Geon-geuk Seonggong Sinhwa Daeseong Gwang-un Gaetae Giyeong Yomyeong Suncheol Geon-geon Gonyeong Baemyeong Sutong Gyeongnyeok Honghyu Junghwa Yungdo Sukjang Changhun Jeongmun Seonmu Huigyeong Hyeonhyo den store av Korea
영조장순지행순덕영모의렬장의홍윤광인돈희체천건극성공신화대성광운개태기영요명순철건건곤영배명수통경력홍휴중화융도숙장창훈정문선무희경현효대왕
英祖莊順至行純德英謨毅烈章義洪倫光仁敦禧體天建極聖功神化大成廣運開泰基永堯明舜哲乾健坤寧配命垂統景曆洪休中和隆道肅莊彰勳正文宣武熙敬顯孝大王
12. etappe av Giro d’Italia 2012

12. etappe av Giro d'Italia 2012 var en 155km lang kupert etappe som gikk fra Seravezza til Sestri Levante. Etappen ble vunnet av Lars Ytting Bak som var en del av den opprinnelige utbruddet. Bruddet holdt helt inn og Bak ryttet fra mot slutten og vant etappen, blant annet med hjelp fra Casar og Jackson Rodriguez. Casar inntok en 3.-plass sammenlat. Michał Gołaś overtok ledelen i klartekonkurransen. Utenom dette skjedde det ingen endring i sammendraget. 


== Manglende ryttere ==
084  William Bonnet (FDJ) Startet ikke
0207  Mads Christensen (SAX) Brøt
0216  Tomasz Marczynski (VCD) Rakk ikke tidsfristen


== Referanser ==


== Eksterne lenker ==
(en) Resultater på gazzetta.it
(it) Resultater på gazzetta.it
13. etappe av Giro d’Italia 2012

13. etappe av Giro d'Italia 2012 gikk i fra Savona til Cervere over 121 km, noe som var den korteste etappen hvis man ser bort i fra tempoetappene. Rittet endte i en massespurt, hvor regjerende verdensmester Mark Cavendish vant klart. På plassen bak kom norske Alexander Kristoff som gjorde en god spurt. Det ble ingen endring sammenlagt i noen av trøyekonkurranse, foruten at Mark Cavendish økte sitt forsprang i kampen om den røde trøyen. 


== Manglende ryttere ==
0196  Reto Hollenstein (APP) brøt


== Referanser ==


== Eksterne lenker ==
(en) Resultater på gazzetta.it
(it) Resultater på gazzetta.it
Ouargha

Ouargha (berbisk Asif n Wergha) er ei elv i Marokko. Den danner sørgrensen til Riffjellene og er ei bielv til Sebou. 


== Litteratur ==
C. Michael Hogan. 2008. Barbary Macaque: Macaca sylvanus, GlobalTwitcher.com, ed. N. Stromberg
William A. Hoisington. 2005. Lyautey and the French conquest of Morocco
Jordan Burroughs

Jordan Burroughs (født 8. juli 1988) er en amerikansk bryter som bryter fristil i 74-kilosklassen. Han representerte USA i Sommer-OL 2012 i London, etter å ha kvalifisert seg via kvalifiseringen for verden.


== Eksterne lenker ==
(en) Jordan Burroughs – Olympedia 
(en) Jordan Burroughs – Sports-Reference (OL-resultater – arkivert) 
(en) Jordan Burroughs – FILA
Phanus

Phanus er en slekt av sommerfugler som hører til familien smygere (Hesperiidae).


== Utseende ==
Middelsstore (vingespenn ca. 35-40 millimeter), slanke smygere. Vingene er brune med store, delvis gjennomsiktige felter.


== Utbredelse ==
Artene er utbredt i Sør- og Mellom-Amerika, fra Mexico i nord til det sørlige Brasil (Santa Catarina) i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Eudaminae Mabille, 1877
Slekten Phanus Hübner, 1819 
Phanus albiapicalis Austin, 1993
Phanus australis Miller, 1965
Phanus confusis Austin, 1993
Phanus ecitonorum Austin, 1993
Phanus grandis Austin, 1993
Phanus marshalli (Kirby, 1880)
Phanus obscurior Kaye, 1925
Phanus rilma Evans, 1952
Phanus vitreus (Stoll, 1781)


== Kilder ==
Brower, A.V.Z. og Warren, A. (2007) Phanus på Tree of life [1]
Markku Savela's Lepidoptera and some other life forms: Sjekkliste over artene. Hentet 18.5. 2012.


== Eksterne lenker ==
(en) Phanus i Encyclopedia of Life 
(en) Phanus i Global Biodiversity Information Facility 
(en) Phanus hos NCBI 
(en) Kategori:Phanus – bilder, video eller lyd på Wikimedia Commons 
Phanus – detaljert informasjon på Wikispecies 
Butterflies of America – Phanus spp. [2]
Bilde av Phanus confusis
Bilde av Phanus vitreus
Sadegh Goudarzi

Sadegh Goudarzi (født 22. september 1987) er en iransk bryter som bryter fristil i 74-kilosklassen. Han vil representere Iran under Sommer-OL 2012 i London, etter å ha kvalifisert seg via kvalifiseringen for verden.


== Eksterne lenker ==
(en) Sadegh Goudarzi – Olympedia 
(en) Sadegh Goudarzi – Sports-Reference (OL-resultater – arkivert) 
(en) Sadegh Goudarzi – FILA
Abdulkhakim Sjapijev

Abdulkhakim Sjapijev (født 4. desember 1983) er en kasakhstansk bryter som bryter fristil i 74-kilosklassen. Han vil representere Kasakhstan under Sommer-OL 2012 i London, etter å ha kvalifisert seg via kvalifiseringen for verden.


== Eksterne lenker ==
(en) Abdulkhakim Shapiyev – Olympedia 
(en) Abdulkhakim Shapiyev – Sports-Reference (OL-resultater – arkivert) 
(en) Abdulkhakim Shapiyev – FILA